Rheinau ZH
Riinòu (amtlich Rheinau) isch e Gmäind im Bezirk Andelfinge im Kanton Züri.

Geografi 
Riinòu isch es Landstedtli am Rii, zää Kilometer underhalb vo de Stadt Schaffuuse.

S Piet vo de Gmäind umfasst 26,3 Prozänt landwirtschaftlichi Flèchi, 54,8 Prozänt Wald, 7,6 Prozänt Sidligsflechi, 4 Prozänt Vercheersflechi und 7,1 Prozänt Gwässerflechi.

Übere Rhy goot bi Rhinou en alti Holzbrugg.

Gschicht 
Bi Rhinou sind groossi Sidlige i der vorrömische Zyt gsi.

S Chlooschter Riinòu isch uf ere Inslen im Rhy im spoote 8. Joorhundert gründet worde. D Stadt Züri hät’s anne 1862 ufghobe und d Büecher vo der Chlooschterbiblioteek und vom Archiv uf Züri gholt.

S Dorf sälber isch zum eschte Mal gnamset worde im Jaar 1241 als ante portam ville, que dicitur Rinowe.

Im Süde vo der Ortschaft isch es Psüchiatryzäntrum.

Bevölkerigsentwicklig 
Quälle: Bundesamt für Statistik 2005

De Uusländeraatäil liit bi 18,5 % (Stand 2011).

Religion 
38,9 Prozänt vo de Ywooner sind evangelisch-reformiert, 32,0 Prozänt sind römisch-katholisch (Stand 2011).

Politik 
Bi de Kantonsraatswaale 2011 hät s das Ergebnis ggee: BDP 2,9 %, CVP 10,6 %, EDU 1,6 %, EVP 0,5 %, FDP 5,6 %. GLP 12,7 %, GP 14,4 %, SP 20,6 %, SVP 29,9 %, Suschtigi 1,2 %.

Wirtschaft 
Anne 1957 isch s Chraftwärch Rhynou fertig gsi.

Tieläkt 
D Wiiländer Mundart vo Riinòu ghöört zue de Oschtschwiizer Tieläkt.

Bouwärch 
 Chlooschter Riinòu

Literatur 
 Hermann Fietz: Die Kunstdenkmäler des Kantons Zürich. Band I: Die Bezirke Affoltern und Andelfingen. (= Kunstdenkmäler der Schweiz. Band 7). Hrsg. von der Gesellschaft für Schweizerische Kunstgeschichte GSK. Bern 1938

Weblink

Fuessnote 

Ort (Kanton Züri)